Franse eerste keer sedert 2006 weer in WB-eindstryd - Sport - Republikein
Spotprent vir 14 Februarie 2019
Tuesday, February 19th, 23:06:47
Franse eerste keer sedert 2006 weer in WB-eindstryd
Gert van der Westhuizen - Frankryk se sokkerspan sal Saterdag vir die eerste keer sedert 2006 weer in 'n Wêreldbeker-eindstryd speel nadat hy België Dins­dagaand in St. Pietersburg met 1-0 geklop het.
Die Franse, wat met tye pragtige sokker opgedis en goed verdedig het, sou weet wie hul teenstanders is sodra gisteraand se ander halfeind­stryd tussen Engeland en Kroasië afgehandel is.
Met van die wêreld se beste aanvallende spelers op die veld, was dit Dinsdagaand die verdedigers wat die twee doelwagters die hardste laat werk het.
Samuel Umtiti het die enigste doel met 'n kopskoot ná 'n hoekskop in die 51ste minuut aangeteken nadat hy Marouane Fellaini in die lug geklop het.
Dit was slegs sy derde doel vir Frankryk.
Vroeër het die Belgiese verdediger Toby Alderweireld ook die beste uit die Franse doelwagter en kaptein, Hugi Lloris gehaal, met die beste doelpoging van die eerste helfte.
België was in die eerste halfuur die beste span met die meeste besit en gebiedsvoordeel, maar sy aanvallers kon nie afrond nie.
Frankryk het daarna beheer oorgeneem en vyf minute voor rustyd het die Franse verdediger Benjamin Pavard amper die Belgiese doelwagter, Thibaut Courtois, geflous.
Ná Umtiti se doel vroeg in die tweede helfte het België alles probeer om terug te slaan.
Die doelskieter Romelu Lukaku was egter glad nie die faktor van die vroeëre wedstryde nie en dit het nooit gelyk asof België, wat tot voor Dinsdagaand die meeste doele in vanjaar se toernooi aangeteken het (14), sy agterstand sou uitwis nie.
België het die geskorste Thomas Meunier ook gemis. Moussa Dembélé, sy plaasvervanger, kon nie behoorlik aan die gang kom nie en het dikwels besit prysgegee en kon ook nie byhou by die vlugvoetige Franse nie.
Hy is ná bykans 'n uur deur Dries Mertens vervang wat dadelik 'n verskil op die aanval gemaak het. Hy was woelig op die regterflank en veral sy dwarsskoppe was dodelik.
Dit het die Franse verdedigers aan die skarrel gehad, maar hulle kon elke keer daarin slaag om die bal weg te kry.
Lloris het die Belge in die 81ste minuut weer met goeie keerwerk moedeloos gemaak toe hy 'n langafstand-doelpoging van Axel Witsel uit sy doelhok gehou het.
Daarna het 'n klomp van die Franse toeskouers hul rug na die veld gedraai en begin feesvier.
Gelukkig kon hulle nie daarna die dikwels minder elegante geskarrel van hul verdedigers gade slaan nie. Courtois se goeie keerwerk, wat die Franse se voorsprong tot 2-0 of selfs 3-0 kon rek, kon hulle ook nie pla nie.
Hulle het net aan een ding gedink: die Wêreldbeker-eindstryd.
Honderde miljoene vir veevoer nodig
Ronelle Rademeyer - Die 2019 droogte is 'n omvangryke ramp en ten minste N$170 miljoen is nodig om net 5 persent van die nasionale veekudde...
Min of geen handboeke vir nuwe leerplan
Henriette Lamprecht – Óf drupsgewys óf glad nie. Dit is volgens verskeie skole oraloor die land die huidige stand van handboeke vir die nuwe leerplan...
Regional council must account for vandalised buildings
AUSSENKEHR – The //Kharas Regional Council must account for government buildings that are vandalised and left to become white elephants, the minister of urban and...
Swapo beslis dorpsraadslede se lot
Dorpsraadslede van Okahandja en Rundu moes Maandag ure lank by Swapo se hoofkantoor in Windhoek wag om te hoor wat hul lot is. Verskeie nasionale...
Groeiende stad druk rioolstelsel
Elvira Hattingh - Die Windhoekse munisipaliteit erken sekere rioolpype in die stad moet opgradeer word om die groeiende getal stadsbewoners te akkommodeer. Terselfdertyd beloof hulle...
Weer vir 19 Februarie 2019
WEERWAAK: Bloedige hittetoestande word vir die res van die week in die binneland verwag.BINNELAND: Mooiweer en bloedig warm in die ||Kharasstreek. Elders sal dit gedeeltelik...
Gammams staan steeds stil
Elvira Hattingh – Windhoek se munisipaliteit (CoW) sê hul Gammams-watersuiweringsaanleg staan steeds stil nadat swaarbrandstofolie meer as twee weke gelede in die stad se rioolstelsel...
'Vroue is sterk'
23 ure gelede | Maatskaplik
Mariselle Stofberg – TrueKrav Namibia het Donderdag, in samewerking met die Namibiese Vrouevereniging en Kosmos, 'n praatjie oor geslagsgeweld in die hoofstad aangebied.TrueKrav bied...
Namcor wil vry van sekere wette wees
23 ure gelede | Energie
Elvira Hattingh - Namibië se Nasionale Petroleumkorporasie (Namcor) het 'n aansoek by die Namibiese Kompetisie-kommissie ingedien om vir die volgende 10 jaar vrygestel te wees...